Alegzandra/wili-2018-roplus huggingface dataset:
Segundo os Wondjina, da mitoloxía dos aborixes australianos, ao crocodilo de auga salgada se lle prohibiu vivr nas augas doces por estar cheo de malos espíritos e medrar demasiado, a diferenza do crocodilo de auga doce australiano, que é máis ben reverenciado. Como consecuencia, a arte rupestre aborixe que representa o crocodilo de auga salgada é escasa, pero hai algúns exemplos de máis de 3 000 anos de antigüidade atopados en covas de Kakadu na Terra de Arnhem, que aproximadamente concordan coa distribución da especie. A especie represéntase frecuentemente na arte aborixe contemporánea.

A Ferreiroa é un lugar da parroquia de Alba no concello lugués de Vilalba na comarca da Terra Chá. Tiña 10 habitantes no ano 2010 segundo datos do Instituto Galego de Estatística dos cales 5 eran homes e 5 eran mulleres.

O obxectivo de Plutarco consiste en extraer, en cada caso, o carácter moral do personaxe, antes que a narración dos acontecementos políticos da época; de aí o tratamento exhaustivo sobre a educación e natural disposición do personaxe, e o relato de anécdotas, calculado para revelar a natureza do home. «Un lance fútil, unha palabra, algún xogo» que «aclara máis as cousas sobre as disposicións naturais dos homes cás grandes batallas gañadas, onde poden caer dez mil soldados».

Subtitulado Órgano Único de esta Localidad, apareceu en 1900. Estivo dirixido por José Bartolomé Vidal, Juan Gómez Navaza e Bernardo Miño Abelenda. Cambiou o subtítulo polo de Órgano Independiente de esta Localidad. Foi unha revista anticaciquil que tiña periodicidade semanal (agás nos seus tres últimos números, que se presentaron quincenalmente).

Tras a Segunda Guerra Mundial, Steichen foi o director do departamento de fotografía do Museo de Arte Moderna de Nova York ata 1962. Mentres estivo no MoMA, foi comisario e montou a exposición The Family of Man, visitada por nove millóns de persoas.

Araúxo cultívase tamén en moitas rexións vinícolas australianas, incluíndo Val McLaren, os outeiros de Adelaida e a rexión Geographe de Australia Occidental. Hai actualmente máis de 100 adegas australianas a facer viño con esta variedade.

Ádahooníłígíí (do navajo: "sucesos da área/novas de actualidade") foi un xornal mensual en lingua navajo que foi publicado no suroeste dos Estados Unidos de América dende 1943 até 1957. Despois do Cherokee Phoenix, que funcionou dende 1828 a 1834, foi o segundo xornal regular dos Estados Unidos escrito nunha lingua nativo americana. Foi o primeiro xornal escrito en navajo e o único que foi escrito exclusivamente nesta lingua.

Antonio Lens Viera, nado en Matanzas (Cuba) en 1847 e finado na Coruña o 18 de setembro de 1933, foi un político galego. Foi alcalde da Coruña en dous períodos, o primeiro entre 1920 e 1921 e o segundo en 1931.

Desde ese momento ocúpase de diversos especiais como Diario de Guerra e, a partir de setembro de 2003, pon en marcha o late night informativo 7 días, 7 noches. En marzo de 2004 asume a dirección e presentación do faladoiro matinal La Respuesta, cargo que abandonou dous meses despois para asumir a dirección de RNE.
Santa Baia de Oeste é unha parroquia que se localiza no norte do concello pontevedrés de Catoira, na comarca de Caldas. Segundo o padrón municipal (INE 2013) ten 767 habitantes (376 homes e 391 mulleres) distribuídos en 8 entidades de poboación, o que supón unha diminución en relación ao ano 1999 cando tiña 808 habitantes.

Stuart Mill, na súa obra A system of Logic (1843), estableceu a distinción entre leis homopáticas e heteropáticas. As leis homopáticas seguen o principio de Composición de Causas que dita que o efecto conxunto de varias causas é igual á suma dos seus efectos por separado. Este principio cúmprese na mecánica clásica, por exemplo, no efecto conxunto de diversas forzas actuando sobre o mesmo corpo. Con todo, non todas as leis naturais seguen este principio. O exemplo paradigmático ao que alude Mill é o das reaccións químicas. En química as propiedades do composto resultante non poden formularse como a suma das propiedades dos compostos reactivos (a auga ten propiedades que non poden reducirse á suma das propiedades do osíxeno e o hidróxeno). Polo tanto, algunhas leis científicas non cumpren o principio da Composición de Causas. A este tipo de leis Mill chamoulles leis heteropáticas. Sería un alumno seu, George Henry Lewis, quen, por primeira vez, acuñaría o termo emerxente para referirse, precisamente, aos efectos heteropáticos. A distinción entre propiedades últimas e propiedades derivadas (de grande importancia no debate posterior sobre a emerxencia) tamén lla debemos a Mill. As propiedades últimas son características das substancias elementais e non se poden derivar doutras, mentres que as propiedades derivadas poden, como o seu nome indica, derívanse das primeiras.

A perda de hábitat continúa a ser un gran problema para a especie. No norte de Australia, gran parte do seu hábitat de nidación é susceptible e ser pisado por búfalos de auga que se fixeron silvestres, aínda que os programas de erradicación dos búfalos reduciron agora este problema considerablemente. Incluso nas zonas onde segue habendo grandes áreas de hábitats axeitados, sutís alteracións do hábitat poden ser un problema, como nas illas Andaman, nas que as áreas de auga doce usadas para a nidación, están sendo de forma crecente utilizadas para a agricultura. Despois de que o valor comercial das peles silvestres de crocodilo minguou, quizais o maior reto inmediato para aplicar os esforzos de conservación é o perigo ocasional que a especie pode ter para os humanos e, como resultado, a opinión negativa sobre o crocodilo que ás veces ten a xente.

A fase de grupos constou de seis partidos, cun total de tres partidos xogados por cada selección. Segundo o sistema de competición da FIFA, cada equipo acumulaba unha puntuación en función dos seus resultados: 3 puntos por vitoria (até 1994 eran só 2), 1 por empate, 0 por derrota. De acordo coa mesma, o catro equipos foron ordenados en forma descendente. No caso de que houbese dous ou máis con igual cantidade de puntos, os criterios de desempate foron os seguintes:
Reservorio natural. Son hóspedes de patóxenos a longo prazo, que poden ser asintomáticos ou presentar unha infección subclínica asintomática e non letal. Por exemplo, as marmotas, ratas negras, cans das praderías, chipmunks e esquíos son reservorios para a bacteria da peste bubónica, que será transmitida por pulgas (vector).

Arón é un lugar da parroquia de San Román de Montoxo no concello de Cedeira na provincia da Coruña. Tiña 102 habitantes no ano 2007 segundo datos do Instituto Galego de Estatística dos cales eran 50 homes e 52 mulleres, o que supón un aumento con relación ao ano 2003 cando tiña 96 habitantes.

En consecuencia, nos accidentes vasculocerebrales agudos convén distinguir fronte ao ictus hemorráxico ou hemorraxia cerebral (hemorrhagic stroke) o ictus isquémico (isquemic stroke) ou embolia cerebral. Como queira que a porción dun tecido do organismo privada de sangue polo bloqueo súbito dunha arteria coñécese xenéricamente como infarto, a lesión que é consecuencia dunha embolia cerebral coñécese tamén como infarto cerebral.

En bioloxía evolutiva, a teoría xerárquica da evolución sostén que a selección actúa sobre individuos evolutivos a moitos niveis xerárquicos (xenes, organismos, demes, especies, clados). Desde esta perspectiva, a selección de nivel superior defínese como a proliferación diferencial de individuos evolutivamente relevantes baseada na interacción causal das súas propiedades (emerxentes) coas contornas circundantes e non no efecto de propiedades características dos individuos de niveis inferiores.

Os dous seguintes lanzamentos da banda son en directo. O primeiro deles, The Colossus of Destiny, é máis ben unha rareza tipica de The Melvins: un único tema de 59 minutos de barullo sen melodía. O segundo, Millennium Masterwork, de 2002, reúne a The Melvins e a Fantômas no mesmo disco. O concerto que deu orixe ao disco foi unha presentación das dúas bandas xuntas no escenario para celebrar os cinco anos da Ipecac.

Ata 1752, en Gran Bretaña rexía o Calendario Xuliano, pero nese ano adoptou por fin o calendario gregoriano. O cambio de calendario requiriu a omisión de 11 días; o 2 de setembro foi seguido polo 14 de setembro. Ademais, o 1 de xaneiro converteuse no principio oficial do Ano Novo, en lugar do 25 de marzo. O 1 de xaneiro úsase oficialmente desde entón como principio do Ano Novo, pero o 25 de marzo aínda se conservou durante bastante tempo no uso normal. Tamén, para asegurar a consistencia ao gardar os rexistros financeiros, e para previr que os pagos anuais non fallasen baixo o pretexto do cambio do Calendario, o Ano Fiscal non foi cambiado, co resultado de que, desde entón, no Reino Unido o ano fiscal comeza cada 6 de abril.
Despois de asinar coa Columbia Records, Santana lanzou un álbum chamado Santana. O grupo tiña a Carlos Santana na guitarra, Gregg Rolie (piano e voz), David Brown (baixo), Michael Shrieve (batería), Jose Areas (percusión) e Michael Carabello (percusión). Para promover o álbum, a banda Santana tocou en Woodstock. A presentación en Woodstock foi notábel e aumentou moito a súa popularidade. Santana tivo un grande éxito, así como Abraxas (1970) e Santana III (1971). A banda orixinal disolveuse. Rolie chegaría a ser un membro fundador de Journey.

A finais da Segunda Idade Sauron é o señor máis poderoso da Terra Media. Isto esperta a ira e a envexa de Ar-Phârazon, o último rei de Númenor, quen vai ás Beiras de Umbar (dominio numenoriano), cun poderoso exército e esixe a Sauron a súa rendición, so pena de destruílo. O Señor Escuro acepta renderse e vai como prisioneiro a Númenor, non porque realmente eles puideran atar a Sauron, que posuía o Anel Único, senón porque os seus desexos eran infiltrarse en Númenor e persuadir ó rei Ar-Phârazon de venerar a escuridade, desexar a vida eterna, rexeitar ós Elfos e ós Valar e pechar as chegadas a porto dos Elfos da Illa Solitaria.

Pineto é un concello italiano da provincia de Teramo, na rexión de Abruzzo. Ten 14.089 habitantes (en 2007) e esténdese por unha área de 37 km², tendo unha densidade de poboación de 353 hab/km².

Federico Luís (Schloss Herrenhausen, Hannover, 20 de xaneiro de 1707 - Leicester House, 20 de marzo de 1751), nomeado príncipe de Gales e duque de Cornualles e pai de Xurxo III.

Mazaído é un lugar da parroquia de Visma no concello coruñés da Coruña na comarca da Coruña. Segundo o padrón municipal (INE 2014) ten 111 habitantes (85 homes e 26 mulleres), o que non supón ningún cambio en relación ao ano anterior.

Na xeoloxía planetaria, as grandes e extensas planicies a baixa altitudes que existen nos astros (exceptuando a Terra) do Sistema Solar reciben o nome de Vastitas (plural: Vastitates), que viría a significar vasto ermo en latín.

Xa en 1950, o teórico David Riesman distinguía entre unha maioría, "que pasivamente aceptaba estilos e significados previstos comercialmente", e unha subcultura "que buscaba activamente un estilo minoritario" (o hot jazz naquela época) e o interpretaba de acordo a valores subversivos. Desta forma, segundo Riesman "a audiencia [...] manipula o produto (e por tanto ao produtor) non menos que a outra parte".

Ussa foi unha rexión hitita situada ao leste de Pitassa, no centro de Anatolia. É mencionada nas inscricións como terra de fronteira co reino de Tarhuntasa.

A dentadura está constituída por 34 dentes, distribuídos segundo a fórmula 2.1.3.3 / 1.1.3.3; amosa caracteres primitivos, especialmente na estrutura dos molares. O intestino, moi simple, presenta diversos caracteres que o asemellan ao dos insectívoros, e mesmo aos dos réptiles; carece de apéndice.
Uníuse a Bundle of Hiss cando só tiña quince anos. Tocou tamén a batería con Nirvana, aparecendo no sinxelo Sliver. Peters só fixo unha actuación en directo con Nirvana, foi o 22 de setembro de 1990 no Motorsports Int Garage, en Seattle. Peters continuou tocando en Mudhoney, mentres que en Nirvana foi substituído por Dave Grohl. Tamén tocou a batería na banda Screaming Trees entre 1990 a 1991.

Unha hemorraxia cerebral (tamén chamada hemorraxia intracerebral, ICH) é un subtipo de hemorraxia intracranial, que se produce no cerebro. Pode ser causado por un trauma cerebral ou espontaneamente pode ocorrer nun accidente.

Reductio ad Hitlerum, tamén coñecida como argumentum ad Hitlerum, reductio (ou argumentum) ad Nazium – para "redución (ou argumento) a Hitler (ou aos nazis)" – é unha moderna lóxica falacia. A expresión reductio ad Hitlerum foi creada polo filósofo político Leo Strauss, en 1950. A adopción desta falacia tamén é coñecida pola tradución inglesa de xogando a baza dos nazis.

Dende a versión 2009.02 os desenvolvedores puxéronse como obxectivo coordinar os lanzamentos de novas versións das imaxes de instalación de Arch Linux co lanzamento de novas versións do kernel, para así fornecer un gran soporte de hardware, e sacando así unha nova versión cada 3 ou catro meses.

Licenciouse en Xeografía en 1970, e a partir dese ano traballou para o Ministerio de Obras Públicas. Licenciouse de novo, desta vez en Dereito, en 1985 e traballou como asistente do Partido Popular Europeo entre 1986 e 1994.

A igrexa parroquial de estilo románico, situada en Lousada de Arriba, data de finais do século XII. No testamento de Vasco Pérez de Temes xa se fala do mosteiro de Santiago de Losada. Tal documento está datado en 1333 e nada máis se sabe do citado cenobio. No interior, no muro sur da nave e moi preto da porta principal, atópase o sepulcro cos restos de Vasco Pérez de Temes.

A publicación inicial da imaxe de Ansel Adams Moonrise, Hernandez, New Mexico foi en U.S. Camera Annual 1943, despois de ter sido seleccionada por Steichen, que traballou como xuíz de fotografías para a publicación. Isto deulle a Moonrise unha audiencia antes da súa primeira mostra formal no Museum of Modern Art en 1944.

A barstar (e tamén a barnase) é unha proteína dunha soa cadea polipeptídica pequena moi axeitada para facer estudos sobre o pregamento de proteínas e as interaccións proteína-proteína.

"Molestos polas ideas inconformistas de Dulac, inquietos polas súas orixes impuras, os censores rexeitaron o artigo que, só tras intensas protestas do editor xefe da revista, apareceu tres semanas despois. Incluso morta, Germaine Dulac semellaba aínda perigosa…"
O nome científico da orde, Peramelemorphia, está formado sobre a base do nome Perameles, o xénero tipo da familia dos peramélidos (Peramelidae), coa adición da forma sufixa do latín científico -morphia, usada para crear nomes taxonómicos de animais (sobre todo a nivel de infraclase), que á súa vez está formada polo sufixo -morpha, forma plural de -morphus, derivada do grego antigo μορφή morphḗ, "forma", "aparencia", e‎ o desinencia -ia, do latín científico, tomada do latín clásico -ia ou do grago antigo -ία ‎-ía (ou -εια -eia), usada para formar substantivos abstractos de xénero feminino, utilizada para formar nomes taxonómicos (sobre todo, engadíndoa a nomes de xénero tirados dun autor).

O esqueleto presenta un desenvolvemento transversal do tórax con aplanamento do esterno, carácter referido á posición semierecta destes hábiles saltadores; a clavícula é longa e delgada.

A Riba é un lugar da parroquia da Riba no concello coruñés da Baña na comarca da Barcala. Tiña 34 habitantes no ano 2015 segundo datos do INE, , dos cales 21 eran mulleres e 13 eran homes. No 2010 tiña 45 habitantes: 24 mulleres e 21 homes.

12 e 13 de maio de 2010 - O Papa Bieito XVI visita o Santuario de Fátima no 10.º aniversario da beatificación dos pastoriños Jacinta e Francisco.

San Tomé é un lugar da parroquia de Freás de Eiras, no concello ourensán de Ramirás. Segundo o IGE do 2009 tiña 20 habitantes dos que 10 eran homes e 10 eran mulleres, o que supón un mantemento de habitantes con respecto a 2008.

• A febre exantemática mediterránea (ou botonosa mediterránea), causada pola bacteria Rickettsia conorii, transmítese fundamentalmente pola carracha do can Riphicephalus sanguineus.

Desde o paralelo 11º N, e ao oeste da Serra Nevada de Santa Marta, preto de Barranquilla, o Magdalena divídese en varios brazos, formando un amplo delta, con varias illas, con rica vexetación de selva ecuatorial. Obras efectuadas na década de 1930, canalizaron o río que actualmente desauga directamente en Barranquilla. A forza do río fai que a auga doce penetre varios quilómetros no Mar Caribe.

Guielas é un lugar da parroquia do Pao no concello ourensán de Gomesende na comarca da Terra de Celanova. Estaba deshabitado no ano 2011 segundo datos do INE e do IGE.

Para extraer a carracha pódense utilizar unhas pinzas de metal, de punta estreita, a ser posible curvas, para que dean xeito para suxeitar a carracha o máis preto posible da pel, evitando esmagala. Despois realizaremos unha tracción continua e lenta, podendo levarnos esta operación case un minuto. Non se debe facer excesiva forza, facelo en perpendicular e non retorcela. A continuación débese aplicar un antiséptico, lavar as mans e anotar a data e a zona da picadura e estar atentos a aparición de síntomas como:
A institución impulsou importantes reformas no terreo xurídico, educativo e social, así como a creación de institucións como o Museo Pedagóxico ou a Junta para Ampliación de Estudios e Investigaciones Científicas (da que dependeron o "Centro de Estudios Históricos", o "Instituto Nacional de Ciencias Físico-Naturales" ou a "Residencia de Estudiantes"). Estas entidades desenvolveron entre 1907 e 1936 intentos de reforma científica e educativa, con iniciativas como o "El Instituto Escuela", as pensións para ampliación de estudos (no estranxeiro), as colonias escolares de vacacións, a Universidade Internacional de verán ou as misións pedagóxicas, que tiveron lugar na Segunda República.

O Spaladium Arena é un pavillón polideportivo e de entretemento situado na cidade de Split, en Croacia e deseñado por 3LHD. A súa capacidade para 12.000 asentos é moi flexible, o que permite organizar nel multitude de distintos eventos deportivos, sendo configurable para capacidades de 1.246 a 12.339 espectadores. O estadio acolle os partidos como local do equipo de baloncesto da A1 Liga e a Liga do Adriático KK Split (antigamente coñecido como Jugoplastika).

Timothy O'Connor (2000) acode á indeterminación cuántica: se os fenómenos cuánticos non están determinados, entón os fenómenos que seguen a un estado indeterminado poden ser diversos. Así, un electrón pode ser onda ou partícula (propiedades emerxentes) a partir dun mesmo estado de indeterminación (propiedades pre-emerxentes).

Tras a guerra, Steichen traballou como director de fotografía do Museum of Modern Art de Nova York ata 1962. Entre outros logros, Steichen é apreciado por crear The Family of Man, unha gran exposición no MoMA dunhas 500 fotografías que mostraban vida, amor e morte en 68 países. O cuñado Steichen, o escritor e editor Carl Sandburg, escribiu un prólogo para o catálogo da mostra. Como desexo de Steichen, a exposición foi doada ao Gran Ducado de Luxemburgo. Na actualidade atópase permanentemente na vila luxemburguesa de Clervaux. En 1962 Steichen contratou a John Szarkowski como o seu sucesor no Museum of Modern Art.

É dicir que, literalmente, a pouco ortodoxa etimoloxía de Peramelemorphia significa "os parecidos ao teixugo con bolsa" (aludindo ao marsupio).
Existe outro xeito de clasificar as linguas, centrado máis na mutua intelixibilidade cá no modelo arbóreo, que sitúa ao noruegués, dinamarqués e sueco como membros do escandinavo continental e ao feroés e islandés como escandinavo insular. Como resultado, o dinamarqués e mailo noruegués resultan máis intelixibles entre sí que cada un respecto do sueco. Debido á longa unión política entre Noruega e Dinamarca, o noruegués estándar Bokmål contén moito vocabulario dinamarqués. Porén, debido a que o dinamarqués desenvolveu unha grande diferenza entre as súas versións oral e escrita, os falantes do sueco e do noruegués adoitan consideran ao dinamarqués difícil de entender. O menor grao de intelixibilidade dase entre o dinamarqués oral e mailo sueco. Amais, por mor da pronunciación do dinamarqués, aos suecos resúltalles máis doado entender o noruegués có dinamarqués. Un aserto humorístico sobre o noruegués, que vén sintetizar as semellanzas e diferenzas entre linguas, di que o "noruegués é dinamarqués dito en sueco". Na lingua escrita, o dinamarqués é relativamente próximo a outras linguas escandinavas continentais, mais o desenvolvemento fonético do dinamarqués falado implica redución e asimilación de consoantes e vogais, así como os trazos prosódicos chamados stød en dinamarqués (lit. "push; thrust"), desenvolvementos que non se deron noutras linguas. Os vencellos entre as tres linguas quedan resumidos no diagrama adxunto.

En 1996 lanzouse o seu segundo traballo através da Atlantic, titulado Stoner Witch. Este é mellor recibido polos fans e pola crítica que Prick, que considerron ao disco como o máis maduro ata ese intre. Nese ano The Melvins actua como abreconcertos na xira de Kiss, que inicialmente contara cos Stone Temple Pilots.

En 1922 enviou por primeira vez gravados á Exposición Nacional de Belas Artes. Na de 1924 obtivo unha bolsa de viaxe que lle permitiu visitar Portugal. As medallas nesta gran mostra comezaron a chegar: en 1926 a terceira, en 1930 a segunda e en 1932 a primeira. Ó longo da súa vida gañou outros moitos premios. En 1926 foi invitado á Bienal de Venecia. Ó ano seguinte á Trienal de Florencia e á Internacional de Gravadores. En 1928 cruza o Atlántico para visitar Bos Aires e Montevideo, onde expón a súa obra. Ó seu regreso a España fundou a agrupación de gravadores «Los veinticuatro». Concorreu á Internacional de Barcelona e visitou por vez primeira París, xa en 1929. Un ano despois logra premio de honor na Exposición Hispanoamericana de Sevilla. En 1932, coa primeira medalla na Nacional de Belas Artes, concorre á Internacional de Filadelfiae expón en Bos Aires. Ese mesmo ano foi elixido presidente da Agrupación Española de Artistas Gravadores e tribútaselle unha homenaxe en Madrid.

Aínda que a maioría das picaduras de carracha son inofensivas, ás veces poden transmitir enfermidades se está infectada cun axente patóxeno (bacterias, virus rickettsias e protozoos). A transmisión de xermes patóxenos realízase a través da saliva unha vez perforada a pel ou a través dos produtos de refugallo e líquidos excretados.
De acordo coas Memorias da Irmá Lucía, Jacinta Marto, posteriormente ás aparicións de Fátima, recibiu aínda algunhas apariciónss particulares de Nosa Señora. Desas aparicións marianas particulares, a Irmá Lucía destacou as seguintes:

Unha frota francesa ao mando do conde de Tolosa tentou recuperar Xibraltar poucas semanas despois enfrontándose á frota anglo-holandesa ao mando de Rooke o 24 de agosto á altura de Málaga. A batalla naval de Málaga foi unha das maiores da guerra. Durou trece horas pero ao amencer do día seguinte a frota francesa retirouse, co que Xibraltar continuou en mans dos aliados. Así que finalmente conseguiron o que habían vindo tentando desde o fracaso da toma de Cádiz en agosto de 1702: unha base naval para as operacións no Mediterráneo das frotas inglesa e holandesa.

A zona de Fort George é, talvez, a zona máis colonial da cidade e nela atópanse o Memorial Park, a tumba do barón Bliss ou Baron Bliss Grave e o Museo de Belize.

Xurxo II accedeu ao trono á morte do seu pai, o 11 de xuño de 1727, pero os conflitos familiares continuaron, agora entre el e o seu fillo Federico Luís, príncipe de Gales. Ao parecer, o rei, planearía enviar ao seu fillo a un exilio nas colonias británicas, pero, finalmente, desistiu desta idea. Xurxo foi coroado na abadía de Westminster o 4 de outubro. Encargaron o compositor Handel escribir catro himnos novos para a coroación; un deles, Zadok o Sacerdote, cantouse en cada coroación desde entón.

Tenochtitlán ( pronunciación ) era a capital do Imperio Azteca, construída nunha illa no lago Texcoco, no que hoxe é o México central. Era un centro urbano con cerca de 1 millón de habitantes, no período da conquista era maior que calquera cidade europea. Era moi organizada e estruturada, motivo polo que ao chegar os españois admiraron a súa beleza pois percibían ós seus habitantes como un pobo primitivo. A maior parte da cidade foi destruída na década de 1520 polos conquistadores e a Cidade de México foi erixida sobre as súas ruínas.

A festa, que ten lugar o primeiro domingo de xullo, logrou que se recuperasen os fornos tradicionais do concello, así como que se construíran outros novos.

O translocador nuclear do receptor de aril hidrocarburos (ARNT ou translocador nuclear do receptor de hidrocarburos aromáticos), é unha proteína que forma un complexo co receptor de aril hidrocarburos (AhR) unido a ligando, e é necesario para o funcionamento do receptor. En humanos está codificado no xene ARNT do cromosoma 1. Esta proteína foi tamén identificada como a subunidade beta dun factor de transcrición heterodímero chamado factor inducible por hipoxia 1 (HIF1). Unha alteración xenética neste xene ARNT consistente nunha translocación cromosómica t(1;12)(q21;p13), orixina a proteína de fusión TEL-ARNT, que está asociada coa leucemia mieloblástica aguda. Neste xene describíronse variantes de empalme alternativo que orixinan tres isoformas da proteína.
O Gran Premio de Mónaco de 2009 (formalmente o LXVII Gran Premio de Mónaco) foi unha carreira de Fórmula 1 que se celebrou o 24 de maio de 2009 no Circuíto de Mónaco, Monte Carlo, Principado de Mónaco. Foi a sexta carreira do Campionato Mundial de Fórmula 1 de 2009.

Steichen, Edward (1955). The Family of Man: The Greatest Photographic Exhibition of All Time. New York: Maco Pub. Co for the Museum of Modern Art.

Jean-François Lamour, nado en París o 2 de febreiro de 1956, é un tirador de esgrima retirado e un político francés, gañador de cinco medallas olímpicas.

Verve Records é unha discográfica americana especializada en jazz, fundada por Norman Granz en 1956 absorbeu os catálogos de Norgran Records e Clef Records.

As femias adultas unha vez repletas de sangue despréndense e poden poñer milleiros de ovos. As larvas deben alimentarse antes de pasar a seguinte fase, ata converterse novamente en adultos se se alimentarán para reproducirse.

En 2004 The Melvins cumpriu 20 anos de carreira. Para celebrar o aniversario lanzouse o libro Neither Here Nor There, con 224 páxinas de historias e fotos da banda. O libro estaba acompañado por un CD recompilatorio de 18 temas de practicamente todos os seus discos.

O Vilar é un lugar da parroquia da Capela, no concello da Capela, na comarca do Eume. No ano 2010 tiña 8 habitantes segundo datos do INE, deles 5 eran homes e 3 eran mulleres.

Hafnarfjörður está considerada a capital do rock and roll en Islandia (se ben anteriormente era considerada Keflavík), e nela teñen orixe grupos coma Botnleðja, Jet Black Joe, HAM, Sign, Úlpa, Lada Sport e Jakobínarína.

Os seguintes sinxelos, dun corte máis lento en canto á melodía, foron de igual forma un éxito. A finais de ano, publicouse o seu primeiro álbum, Spice, que se mantivo quince semanas no máis alto das listas de venda. As Spice Girls convertéronse no primeiro grupo en conseguir situar os seus primeiros catro sinxelos no número un de listas de venda no Reino Unido. Wannabe é o sinxelo que ocupou o primeiro lugar durante varios anos nos países europeos.

Steichen coñeceu a Alfred Stieglitz en 1900, mentres paraba en Nova York de camiño a París dende o seu fogar en Milwaukee. nese primeiro encontro, Stieglitz loubou os antecedentes de Steichen na pintura e mercou tres das súas impresións fotográficas.

25Metuxalén tiña cento oitenta e sete anos cando lle naceu Lámec. 26Despois viviu setecentos oitenta e tres anos, e tivo outros fillos e fillas. 27Por xunto viviu novecentos sesenta e nove anos, e logo morreu."

Arch emprega o instalador de paquetes pacman. As actualizacións do sistema en Arch son constantes, segue unha "rolling release". As actualizacións que se liberan constantemente son imaxes constantemente actualizadas.

Fillo de Juan Aller Carro, do Pazo da Casa da Vila en Castro (Mesía). Foi secretario de concello. Foi elixido deputado polo distrito de Ordes nas eleccións de 1905. Foi deputado provincial e presidente da Deputación da Coruña (1915-1919).
A illa é montañosa, con cinco picos de máis de 500 metros de altitude; Mont Dauban (740m), Mont-Pot-a-Eau (621m), Gratte Fesse (515m), Mont Corgat (502 m) e Mont Cocos Marrons (500 m). Isto fai que sexa a paisaxe máis agreste das illas.

Limita cos concellos de Sils e Riudarenes ao norte, Massanes ao oeste, Fogars de Tordera, Tordera e Lloret de Mar ao sur e Vidreres ao leste.

Bullhead, lanzado en 1991 non cambiaba moito respecto aos anteriores traballos, mais consolidaba o son de The Melvins. No mesmo ano saiu o EP Eggnogg, que mantiña a calidade dos seus primeiros discos, pero pasou bastante desapercibido. A finais daquel ano Nirvana chegaba ao estrelado co álbum Nevermind, que abriría as portas para varias bandas de Seattle. Mentres tanto todos os discípulos dos Melvins conseguían o éxito xuntando peso e melodía, as cancións dos Melvins non posuían o formato pop, pasando á marxe de calquera posibilidade de alcanzar o éxito comercial.

Dende o principio, The Melvins tocaba unha mestura de punk rock e heavy metal, bastante pesado e lento, con evidente influencia de Black Sabbath. A banda tamén chamaba a atención polos seus concertos imprevisibles. Non era raro que a banda tocase músicas folclóricas ou country e xusto despois enlazase con temas de máis de dez minutos de "ruído".

Tras unhas cargas de artillaría naval realizadas con obxectivo intimidatorio, producíronse os primeiros movementos do exército anglo-holandés, consistentes no desembarco de entre 3.000 e 4.000 homes de infantaría na zona coñecida como Punta Mala, actual Puente Mayorga, para establecer o seu campamento. Nas seguintes horas, tras o establecemento en terra do exército, mandáronse desde o campamento á cidade dúas cartas; a primeira delas datada en Lisboa o 5 de maio e asinada polo arquiduque de Austria, instaba os gobernantes de Xibraltar á rendición e ao recoñecemento do arquiduque como lexítimo herdeiro ao trono de España, apelando á fidelidade que a cidade mantivera ao seu tío, Carlos II. Garantíanse na misiva as propiedades e privilexios dos xibraltareños ao recoñecer estes a súa autoridade, mentres se sinalaba que o caso contrario sería considerado hostil e emprenderíanse accións bélicas contra a cidade por parte dos aliados británicos e holandeses. Na segunda carta, redactada no mesmo campamento e datada por tanto o 1 de agosto, o mesmo Príncipe de Hesse-Darmstadt manifestaba o seu desexo de que a cidade executase a vontade do lexítimo rei de España, evitando o asedio e asalto de Xibraltar.

Os historiadores que relataron tales sucesos, principalmente Tácito e Suetonio, escribiron 70 anos despois dos eventos, nun ambiente hostil contra a liña imperial á que pertencía Mesalina. A historia relatada por Suetonio está chea de escándalos. Tácito di que os seus textos transmiten ‘o que foi escoitado e escrito polos meus maiores’ sen citar outras fontes que as memorias de Agripina a Menor, que argallou para desprazar os fillos de Mesalina da sucesión imperial e polo tanto tiña un interese especial en escurecer o nome do seu predecesor. Tense argumentado que o que pasou á historia da súa vida é o resultado das sancións políticas que seguiron á súa morte.
Soutorredondo é un lugar da parroquia de Lesende no concello coruñés de Lousame, na comarca de Noia. Segundo o padrón municipal (INE 2014) ten 17 habitantes (8 homes e 9 mulleres).

A Ferraría é un lugar da parroquia de Fonteo no concello lugués de Baleira na comarca da Fonsagrada. Segundo o IGE, en 2011 tiña 15 habitantes (8 homes e 7 mulleres).

Está situado a unha altitude de 350 msnm. Limita ao norte con Hellín, na provincia de Albacete, ao oeste con Moratalla, ao sur con Cehegín e ao leste con Cieza.

No Apéndice I (que prohibe todo comercio coa especie ou os seus produtos derivados): aplícase a todas as pobaocións silvestres excepto as de Australia, Indonesia e Papúa Nova Guinea;

A Ofrenda de Flores (l'Ofrena de flors en valenciano) é un dos aspectos máis relixiosos das Fallas de Valencia. Esta tradición faise dende 1945.

No norte de Australia (que inclúe as partes máis ao norte do Territorio do Norte, Australia Occidental e Queensland), a especie está prosperando, especialmente nos numerosos sistemas fluviais preto de Darwin como os ríos Adelaide, Mary e Daly, xunto cos seus adxacentes billabongs (ramais e pozas) e estuarios. A poboación do crocodilo de auga salgada en Australia estímase en 100 000 a 200 000 adultos. En Australia, a especie coexiste co máis pequeno e de fociño estreito crocodilo de auga doce australiano (C. johnstoni). A súa área de distribución esténdese desde Broome, Australia Occidental a través de toda a costa do Territorio Norte polo sur ata Rockhampton, Queensland. O río Alligator na rexión da Terra de Arnhem ten ese equivocado nome polo parecido entre o crocodilo de auga salgada e o aligátor se o comparamos co crocodilo de auga doce australiano, que tamén habita no Territorio Norte, pero é moi distinto. En Nova Guinea, son tamén comúns, e viven na rexión costeira en practicamente todos os sistemas fluviais do país, como o río Fly, e en estuarios e mangleirais, onde solapan a súa área (aínda que raramente viven xuntos) co máis escaso e menos agresivo crocodilo de Nova Guinea (C. novaeguineae). Tamén están presentes nas illas do Arquipélago Bismarck, illas Kai, illas Aru, illas Maluku e moitas outras illas da rexión, incluíndo as illas do estreito de Torres. Tamén se encontran en Timor

O xénero Leuconostoc é, xunto con outras bacterias do ácido láctico como Pediococcus e Lactobacillus, responsable de fermentacións alimentarias como a do repolo, para facer chucrut. Tamén forma parte das colonias simbióticas de microbios que interveñen na fermentación do quefir, unha bebida láctea fermentada. Neste proceso os azucres que se encontran no repolo fresco son transformados en ácido láctico, o que lle dá ao chucrut o seu sabor acedo e a súas cualidades de duración.
Charlotte Elisabeth Germaine Saisset-Schneider, nada en Amiens (Somme) o 17 de novembro de 1882 e finada en París o 20 de xullo de 1942 foi unha cineasta, crítica e xornalista francesa, coñecida como Germaine Dulac. Tralo seu matrimonio comezou a súa carreira xornalística nunha revista feminista e máis tarde interesouse polo cinema. Coa axuda do seu home e dunha amiga fundou unha compañía cinematográfica e dirixiu varios filmes comerciais antes de tornar cara ao impresionismo e ao surrealismo. Os seus traballos máis coñecidos son o filme impresionista La Souriante Madame Beudet (1922/23) e o experimento surrealista La Coquille et le Clergyman (1928). A súa carreira sufriu a chegada do cinema sonoro e pasou a última década da súa vida traballando en noticiarios para Pathé e Gaumont.

O seu voceiro foi Bandera Roja que publicou desde xaneiro de 1969. En 1975 a OMLE transformouse no Partido Comunista de España (reconstituido)

Desde o século XIX ata 1960 a illa foi posuída pola familia Dauban, de Illa Mauricio, que plantaron árbores froiteiras e palmas de coco. A casa da plantación de Dauban restaurouse recentemente.

Nicolai, Jürgen (1995). Everest, ed. Aves rapaces diurnas y nocturnas : identificar, clasificar y proteger las aves rapaces de Europa. Madrid. p. 157. (en castelán)

En 2014 anunciou que non figuraría nas listas electorais para os comicios dese ano. Foi a eurodeputada galega con máis anos de servizo en Bruxelas: vinte. Ese mesmo ano foille concedida a Medalla Castelao.

Unha característica común a todas as posturas emerxentistas é unha combinación de naturalismo e anti-reducionismo: de acordo co naturalismo, non existen substancias sobrenaturais ou especiais que non poidan ser explicadas cientificamente; de acordo co antireducionismo, existen propiedades de nivel superior que non poden reducirse ás do nivel inferior. Compaxinar ambas as posturas é unha das maiores dificultades do emerxentismo. Dependendo do concepto de redución e de substancia ou compoñente natural, definiranse unhas ou outras formas de emerxentismo. Por exemplo, o filósofo e científico Mario Bunge (1977), considérase a si mesmo emerxentista en oposición á redución por separación de compoñentes (ao modo dun enxeñeiro mecánico) e define como emerxente toda propiedade sistémica de carácter holista. Con todo, segundo algunhas concepcións do reducionismo, como a de Nagel (1960), Bunge non sería un emerxentista senón un reducionista xa que, a pesar de invocar a natureza holista dalgunhas propiedades, estas serían, en última instancia, redefinibles en termos dunha teoría máis xeral (p.e. a física).

Carlos Augusto Alves Santana, máis coñecido como Carlos Santana ( [[:Media:|pronunciación]] ), é un guitarrista de rock e Jazz-Rock nado o 20 de xullo de 1947 na cidade de Autlán de Navarro, estado de Xalisco, México.
Como método alternativo de instalación, pódese usar unha versión estática do xestor de paquetes (Pacman) dende outro sistema operativo. O usuario pode montar a partición previamente formatada e utilizar Pacman cos argumentos axeitados para que utilice o punto de montaxe do dispositivo coma directorio raíz para as súas operacións. Deste xeito poden instalarse o grupo de paquetes base e paquetes adicionais descargados dos repositorios mediante Pacman. Así e todo, hai outras cousas que han de facerse tras o proceso para que o sistema sexa completamente operativo. Entre outras cousas, instalar un xestor de arranque e configurar varias opcións do novo sistema.

Pouco se coñece da vida de Mesalina antes do seu matrimonio no ano 38 con Claudio, que daquela tiña 48 anos. Dous fillos naceron como resultado da súa unión: unha filla Claudia Octavia (nada en 39 ou 40), a primeira muller do emperador Nerón; e un fillo, Británico. Cando o emperador Calígula foi asasinado no ano 41, a Garda Pretoriana proclamou a Claudio como novo emperador e Mesalina converteuse en emperatriz.

Os primeiros obxectos de olaría aparecen no período Gravetiense (Paleolítico Superior) e trátase de pequenas representacións de divindades materiais e de culto á fertilidade como a chamada Venus de Dolní Věstonice datada arrdor de 29 000 ou 25 000 a. C. Unha das pezas máis antigas que se coñecen é unha vasilla do período Jōmon da época da prehistoria do Xapón (10 000 a. C. / 8000 a. C.), peza que se expón no Museo Nacional de Toquio. O seu nome vén das marcas de corda coas que está decorada. Atopáronse outras evidencias na conca do río Amur en Rusia que revelaron rastros de cerámica que datan do 14 000 - 13 000 a. C. Existen anacos de olaría que se encontraron no sur da China e que foron datados por carbono 14 entre o 9000 e o 14 000 a. C.; en novas escavacións realizadas na cova Xianrendong en Jiangxi os restos chegan ata o 20 000 a. C.

No solsticio de verán ten lugar un festival viquingo, iniciado polo pub-restaurante Fjörukráin,no que entusiastas da cultura viquinga de todo o mundo fan reconstrucións da vestimenta viquinga, artesanía, loitas con espadas etc.

Cun reducido grupo que comezou a competir en bateles en 1982, gañando en 1983 dous campionatos de Biskaia e un subcampionato de España en categoría xuvenil. A raiz deses éxitos, o club sacou á auga unha traiñeira en 1984 que competiu ata 1992, volvendo a sacala do 1994 ao 1998.

A súa pelaxe é longa, mesta e de cor escura, e está normalmente colonizado por algas, ácaros, carrachas, escaravellos e bolboretas nocturnas, que ás veceslle dan coloracións diversas.

A Cidade de Belize (orixinalmente "Pobo de Belize" ou "Belize Town en inglés) foi fundada a mediados do século XVII por piratas e traficantes de escravos británicos. O emprazamento fora anteriormente unha pequena cidade maia chamada Holzuz, e era chamado polos españois como Puerto Valiz.
O vietnamita (tiếng Việt, tiếng Việt Nam, ou Việt ngữ), unha lingua tonal, é a lingua oficial de Vietnam (Việt Nam). É a lingua do pobo vietnamita (người Việt ou người kinh), que constitúe arredor do 87% da poboación de Vietnam (e segundo idioma do resto da poboación vietnamita), ademais de selo de 2 millóns de emigrantes vietnamitas, a metade nos Estados Unidos . Aínda que contén moito vocabulario proveniente do chinés, e que foi no pasado escrito usando os ideogramas chineses, non é considerado como emparentado ao chinés senón como unha lingua austroasiática. Antigamente foi coñecido, baixo a dominación francesa, como Annamita (ver Annam) O vietnamita actualmente usa o alfabeto latino, complementado cunha chea de acentos diacríticos.

Ward, pasou a ser o comentarista da NASCAR e Indycars do programa Wide World of Sports da ABC entre 1965 e 1970. En 1980 incorporouse á Indianapolis Motor Speedway Radio Network como piloto experto entre 1980 e 1985, a finais de 1985 deixouno e retirouse en Tustin, California.

É probábel que no pasado distante o vietnamita haxa compartido máis características cos outros idiomas da familia austroasiática, como unha morfoloxía inflexiva e unha variedade máis rica de grupos consonánticos, mais estes trazos realmente desapareceron da lingua. Porén, o vietnamita estivo moi influído pola súa situación no sprachbund do sueste asiático, co resultado de adquirir características como a morfoloxía illante e a tonoxénese. Estas características, aínda que poderían existir na lingua protoaustralasiática, chegaron a ser unha dos varios idiomas non relacionados filoloxicamente do sueste asiático. Por exemplo, o tailandés (unha das idiomas tai-kadai), o tsat (un membro da familia malaio-polinesia dentro da austronesia), e o vietnamita desenvolveron tonos como característica fonémica, aínda que as súas idiomas ancestrais non eran tonais orixinariamente.

Foi o piloto máis novo en competir na F1, superando a Mike Thackwell. Alguersuari debutou o 26 de xullo de 2009 en Hungría, con tan só 19 anos e 125 días e no proceso, converteuse no primeiro piloto en nacer na década de 1990 en competir na Fórmula Un. Esta marca foi rota por Max Verstappen en 2015 que competiu con tan só 17 anos de idade. Logo de perder a súa unidade co equipo Toro Rosso a finais de 2011, Alguersuari uniuse á emisora de radio británica BBC Radio 5 Live para ser o seu experto para a tempada 2012, xunto co comentarista principal James Allen. Á idade de 25 anos, Alguersuari retirouse oficialmente dos deportes de motor para concentrarse na súa carreira como DJ.

Liv Johanne Ullmann, nada o 16 de decembro de 1938, é unha actriz e directora de cine norueguesa, actuou en nove filmes de Ingmar Bergman, con quen tivo unha filla, a escritora norueguesa Linn Ullmann.
A intención da banda cando asinou coa Ipecac era o lanzamento dunha triloxía de álbums a partir de 1999 con só meses de diferencia entre eles. O primeiro foi The Maggot co son máis tradicional de The Melvins. O seguinte, The Bootlicker é máis variado, lembrando ao álbum Stag. The Crybaby, editado no 2000, foi derradeiro disco da triloxía, tamén cun son variado e contando con varios convidados como integrantes das bandas Tool e Jesus Lizard e mesmo do propio Mike Patton. En The Crybaby atópase unha versión bastante fiel de "Smells Like Teen Spirit" de Nirvana. Aínda nese ano, o seu álbum Gluey Porch Treatments, descatalogado dende había anos, é reeditado nunha edición especial con varias cancións inéditas.

Estudou no seminario de de Compostela e en Salamanca, tamén é licenciado en ciencias exactas pola Universidade de Santiago de Compostela, foi profesor de matemáticas no seminario menor de Compostela. Foi bispo de Osma-Soria e da diocese de Ourense.

Uns meses despois, o grupo comezou unha xira mundial que percorrería os principais países de Europa e América. A piques de embarcárense nos concertos ó outro lado do charco, en xaneiro do 98, David Beckham e Victoria anunciaron o seu compromiso.

En Psicoloxía, o concepto de barreira de linguaxe aplícase ás discrepancias atopadas nos coeficientes de intelixencia verbais que son causa de diferenzas socioculturais. Este feito desígnase tamén co termo "atraso lingüístico", empregándose o de "barreira lingüística" para reflectir a relación entre a linguaxe e o rendemento escolar.

Xa a finais do 97 Geri Halliwell (Ginger Spice), de 25 anos, tinguiuse o pelo de cor laranxa, non cargando xa coa súa melena roxa e atrevida como antes. En maio de 1998 é o último concerto das Spice Girls con Geri (The Lady Is A Vamp, en Estocolmo). Tras moitas discusións coas súas compañeiras, Ginger Spice abandona o grupo polas súas diferenzas e para continuar a súa carreira en solitario. A súa mensaxe para os fans foi: "Tristemente, debo deixar o Grupo por causa das nosas diferenzas e o meu desexo de traballar en solitario. Espero que sigan facendo un bo traballo e que sexan as mellores. P.D. Volverei"

O 25 de xaneiro de 2006, a cadea privada Telecinco confirma que Pedro Piqueras será o director de Informativos da cadea, en substitución de Juan Pedro Valentín. Isto provoca cambios nos informativos, tanto na cabeceira como na sintonía que tivera durante os anos anteriores. Ademais de ser o director de informativos tamén presenta Informativos Telecinco de luns a venres ás 21h, excepto períodos estivais. Na súa nova etapa en Telecinco consegue que o informativo que presenta impóñase con folgura ao de Antena 3 e a partir do 2012 superando con fartura tamén ao de TVE.

En 1988 ingresou no persoal de informativos de Televisión Española como director de Telexornal (1988-1993), tanto da súa Primeira coma súa Segunda Edición e tamén do espazo Buenos días (1989-1990).
Os crocodilos de auga salgada teñen o récord da maior forza de trabada rexistrada do reino animal, cun pico de forza de trabada de 16 414 N, que supera en moito os valores rexistrados nas hienas Crocuta crocuta de 4 500 N. A extraordinaria trabada dos crocodilos é un resultado da súa anatomía. O espazo do músculo mandibular no cranio é moi grande, o cal é doadamente visible desde fóra como un vulto a cada lado. A natureza deste músculo é extremadamente ríxida, case tan dura como a dun óso ao tocalo, e como tal pode parecer unha continuación do cranio. Outra característica é que a maioría dos músculos da mandíbula do crocodilo están dispostos para pechala fortemente. Pero a pesar destes fortes músculos para pechar a mandíbula, os crocodilos teñen músculos moi pequenos e febles para abrila. As mandíbulas dun crocodilo poden manterse pechadas con seguridade con algunhas voltas de fita americana.

Kosmos 148 foi o segundo membro da serie de satélites DS-P1-I, adicados a servir como obxectivos dos radares militares terrestres para a súa calibración. Foi lanzado por un foguete Kosmos 2I e inxectado nunha órbita inicial de 436 km de apoxeo e 275 km de perixeo, cunha inclinación orbital de 71,0 graos e un período de 91,3 minutos.

Durante os séculos X e XI, aínda baixo a soberanía bizantina, Serbia seguía sen formar unha unidade política coherente. Pero a mediados do século XI constituíuse, a partir das tribos de Zeta, o principado de Dukjla, auténtico núcleo do estado medieval serbio, pronto estendeu o seu poder a Herzegovina, Rascia e o leste de Bosnia. Adoptando unha actitude de equilibrio entre Bulgaria e Bizancio, iniciouse unha nova etapa de expansión serbia durante os mandatos dos župans Estevo Vojslav (1040-1052) e Miguel Vojslav (1051-1081). Este último rebelouse contra Bizancio e logrou reunir os territorios herdados do seu pai, a Rascia (Serbia) e a Zeta (Montenegro), obtendo do papa Gregorio VII o título de Rei dos eslavos. Á morte do seu fillo Constantino Bodin (1081-1101), as dúas rexións independizáronse de novo.

A bioloxía de sistemas busca integrar a enorme cantidade de datos xerados pola bioloxía molecular en modelos sistémicos de procesos biolóxicos xeralmente coa axuda de simulacións por computador. É o caso das redes regulatorias xenéticas, epixenéticas, metabólicas etc.) .

O Caneiro é un lugar da parroquia das Pontes de García Rodríguez no concello coruñés das Pontes de García Rodríguez na comarca do Eume. Segundo datos do IGE, no ano 2014 tiña 10 habitantes dos cales 5 eran homes e 5 eran mulleres.

O Currelo é un lugar da parroquia de Siador no concello pontevedrés de Silleda. No ano 2007 tiña 3 habitantes, deles 0 eran homes e 3 eran mulleres. Isto supón unha diminución no número de habitantes con respecto ao ano 2000.